recursal/SuperWikiNEXT-32B huggingface dataset:
**קונסטנטינה דיטה-טומסקו** או **קונסטנטינה דיטה** (ברומנית: **Constantina Diţă-Tomescu** ; נולדה ב-23 בינואר 1970) היא אתלטית רומניה. היא אלופה אולימפית (בייג'ינג 2008) בריצת מרתון. 

דיטה-טומסקו מחזיקה בשיאי רומניה לריצות כביש למרחקים של 5 ק"מ, 10 ק"מ, חצי מרתון ומרתון.

ביוגרפיה
--------

דיטה-טומסקו נולדה בטורבוריאה, מחוז גורג'.

באליפות אירופה שנערכה בבודפשט, הונגריה בשנת 1998 סיימה דיטה-טומסקו במקום 17 בתוצאה של 2:34:35 שעות.

באליפות העולם שנערכה בסביליה, ספרד בשנת 1999 סיימה דיטה-טומסקו במקום 19 בריצת מרתון בתוצאה של 2:36:28 שעות.

באליפות העולם באתלטיקה שנערכה באדמונטון, קנדה בשנת 2001 סיימה דיטה-טומסקו במקום 10 בריצת מרתון בתוצאה של 2:30:38 דקות. אותה שנה היא סיימה במקום רביעי במרתון טוקיו בתוצאה של 2:26:39 שעות.

באליפות אירופה שנערכה במינכן, גרמניה בשנת 2002 סיימה דיטה-טומסקו במקום שביעי בריצת 10000 מטר בתוצאה של 31:53.61 דקות.

באליפות העולם שנערכה בפריז, צרפת בשנת 2003 היא לא סיימה את ריצת המרתון.

באולימפיאדת אתונה (2004) סיימה דיטה-טומסקו במקום 20 בריצת מרצון בתוצאה של 2:37:31 שעות. 

באליפות העולם שנערכה בהלסינקי, פינלנד בשנת 2005 זכתה במדליית ארד בריצת מרתון בתוצאה של 2:23:19 דקות, אחרי פולה רדקליף מבריטניה (2:20:5 דקות) וקתרין נדרבה מקניה (2:22:01 שעות). אותה שנה בתחרות מרתון שיקגו היא זכתה במדליית זהב בשיא אישי של 2:21:30 שעות.

באליפות אירופה שנערכה בגטבורג, שוודיה בשנת 2006 סיימה דיטה-טומסקו במקום 11 בריצת 10000 מטר בשיא אישי חדש של 31:49.47 דקות.

בתחרות מרתון לונדון שנערכה בשנת 2007 זכתה דיטה-טומסקו במדליית ארד בתוצאה של 2:23.55 שעות.

### אלופה אולימפית

באולימפיאדת בייג'ינג (2008) זכתה דיטה-טומסקו במדליית זהב בריצת מרתון בתוצאה של 2:26:44 שעות, לפני קתרין נדרבה (2:27:06 שעות) וז'ו שונקסיו מסין (2:27:07 שעות), אותו השיגה בגיל 38, ובכך הפכה לרצה המבוגרת ביותר שזוכה במדליית זהב אולימפית בריצת המרתון.

תארים והישגים
-------------

* בשנת 2008 זכתה דיטה-טומסקו בתואר אתלט השנה ברומניה

שיאים אישיים
------------

* ריצת 5000 מטר: 15:28.91 דקות (2000)
* ריצת 10000 מטר: 31:49.47 דקות (2006)
* ריצת חצי מרתון: 1:08:10 שעות (2002)
* ריצת מרתון: 2:21:30 שעות (2005)

קישורים חיצוניים
----------------

ויקישיתוף מדיה וקבצים בנושא **קונסטנטינה דיטה-טומסקו** בוויקישיתוף
* 

* אתר האינטרנט הרשמי של קונסטנטינה דיטה-טומסקו (באנגלית, ביפנית, ברומנית ובשפות סיניות)

* קונסטנטינה דיטה-טומסקו, באתר הוועד האולימפי הבין-לאומי

* קונסטנטינה דיטה-טומסקו, באתר olympedia.org

* קונסטנטינה דיטה-טומסקו, באתר התאחדות האתלטיקה הבין-לאומית

* קונסטנטינה דיטה-טומסקו, באתר Track and Field (נשים)
* קונסטנטינה דיטה-טומסקו באתר marathoninfo

|  אלופות אולימפיות - ריצת מרתון (נשים) |
| --- |
| 

|  |
| --- |
| (1984): ג'ואן בנואה ארצות הבריתארצות הברית • 
(1988): רוזה מוטה פורטוגלפורטוגל • 
(1992): ולנטינה יגורובה הוועד האולימפי הבינלאומיהוועד האולימפי הבינלאומי • 
(1996): פטומה רובה אתיופיהאתיופיה • 
(2000): נאוקו טקהאשי יפןיפן • 
(2004): מיזוקי נוגוצ'י יפןיפן • 
(2008): קונסטנטינה דיטה-טומסקו רומניהרומניה •
(2012): טיקי גלאנה אתיופיהאתיופיה •
(2016): ג'מיימה סומגונג קניהקניה •
(2020): פרס ג'פצ'ירצ'ירג קניהקניה |

 |

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 132645

 |
**גורַיי** (בפולנית: **Goraj**; ביידיש: **גאריי**) הוא כפר בדרום-מזרח פולין, במחוז בילגוריי, כ-60 ק"מ מדרום ללובלין וכ-20 ק"מ מבילגוריי, בו מתגוררים כ-1,000 תושבים.

תולדות היישוב
-------------

היישוב גוריי נזכר לראשונה בתעודות מהמאה ה-14, וסמוך למועד זה הוענקו לו זכויות עיר, אשר אושרו בידי המלך ולדיסלב השני יגיילו. בסוף המאה ה-16 עבר היישוב לבעלות האציל יאן זמויסקי.

במאה ה-17 נהרס היישוב כתוצאה מפלישות הקוזקים. בחלוקת פולין הועבר היישוב לשליטת אוסטריה, ומשנת 1815 נכלל בשטחי פולין הקונגרסאית. בשנת 1837 פרצה ביישוב שרפה גדולה שכילתה את רוב בתיו, ובשנת 1869 הוחזר היישוב למעמד של כפר. מסוף המאה ה-19, עם חיבור היישוב לרשת מסילות הברזל, הואצה התפתחותו הכלכלית.

יהודי גוריי
-----------

התיעוד הראשון לישיבת יהודים ביישוב הוא משנת 1626, ובפרעות ת"ח ות"ט נפגעו יהודי היישוב מכנופיותיו של חמלניצקי.

בסוף המאה ה-18 הוקם ביישוב בית כנסת מפואר מעץ, ובמהלך המאה ה-19 גדל היישוב היהודי בגוריי, וחלק מאנשיו התפרנסו מסחר בעצים. אחד מבניה המפורסמים של גוריי הוא הרב מנחם מנדל מורגנשטרן, אשר נודע כרבי מקוצק.

במהלך מלחמת העולם הראשונה סבלו יהודי היישוב ממעשי ביזה מצד החיילים הרוסים ומהפצצותיהם את הכפר, ובנובמבר 1918 סבלו יהודי הכפר מהתעמרות מצד החיילים הפולנים. כתוצאה מכך, רבים מיהודי הכפר עזבו אותו. בסיוע ארגונים מקומיים ויוצאי הכפר בארצות הברית השתקמה הקהילה בכפר, ובין מלחמות העולם התגברה בו הפעילות הציונית, וקבוצה קטנה ממנו אף עלתה לארץ ישראל. כמו כן, פעלה ביישוב אגודת ישראל, אשר הפעילה בו בית ספר מרשת בית יעקב. בשנים אלו נמנו בכפר כ-400 יהודים.

בשנות השלושים סבלו יהודי הכפר ממעשי אנטישמיות מצד שכניהם הפולנים, שכללו יידויי אבנים וניפוץ שמשות בבתיהם.

### בשואה

באמצע ספטמבר 1939 נכבש הכפר בידי הגרמנים, ועם כניסתם אליו, החלו לחטוף יהודים לעבודות כפייה. תוך תקופה קצרה הגיעו לכפר פליטים יהודים מפרמפול הסמוכה, ובאפריל 1941 הובאו לגוריי כ-800 יהודים מבילגוריי.

לאחר פרוץ מבצע ברברוסה הוטלו על יהודי הכפר הגבלות תנועה, ונאסר עליהם לצאת מהכפר. באוקטובר 1942 הציתו הגרמנים את בתי היהודים בכפר, והעבירו את יהודי היישוב לפרמפול. משם, הוצעדו עם יהודי המקום כ-22 ק"מ עד תחנת הרכבת בזווייז'ינייץ, וממנה שולחו בקרונות משא למחנה ההשמדה בלז'ץ.

### אזכורים בתרבות

הסופר וחתן פרס נובל יצחק בשביס-זינגר פרסם ב-1937 את ספרו השטן בגוריי העוסק כולו בקורות העיירה ויהודיה במאה ה-17 בתקופת שבתאי צבי.

קישורים חיצוניים
----------------

ויקישיתוף מדיה וקבצים בנושא **גוריי** בוויקישיתוף
* 

* אתר האינטרנט הרשמי של גוריי
* גוריי ב אתר מרכז מורשת יהדות פולין
* "גוריי", באתר השטעטל הווירטואלי
* גוריי (פולין), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007522876305171

 |
**קונסטנטין קריז'יצקי** (באוקראינית: **Константин Крижицкий**; ‏ 17 במאי 1858 – 4 באפריל 1911. היה מורה רוסי לציור. ממוצא אוקראיני-פולני.

ביוגרפיה
--------

הוא נולד במשפחה ממוצא אוקראיני-פולני. אביו היה סוחר. לאחר שסיים את לימודיו היסודיים, הוא למד בבית הספר לציור שהופעל על ידי מיקולה מורשקו. בשנת 1877, הוא נכנס לאקדמיה הקיסרית לאמנויות של סנט פטרבורג, שם למד אצל מיכאיל קלודט. הוא סיים את הקורסים שלו ב-1884, וקיבל את התואר "אמן מהשורה הראשונה" ומדליית זהב על ציורו "האלונים".[2] בשנים 1884 עד 1906 לימד רישום ב"מכון ניקולייבסקי" בגצ'ינה.

ב-1880 הוא הפך לאחד החברים הראשונים באגודת צבעי המים הרוסיים. בשנת 1889, ציורו "יער ויסטה" נרכש על ידי הצאר אלכסנדר השלישי וקיבל תואר "אקדמי".[2] הוא ביקר בצרפת ובגרמניה בשנות התשעים של המאה ה-19 והציג בתערוכה העולמית (1900). באותה שנה, הוא הפך לחבר מלא באקדמיה. מאוחר יותר, הוא כיהן כיו"ר אגודת אמנות שנוצרה על ידי ארכיפ קוינג'י. הוא חזר לעיתים קרובות לאזור סביב קייב כדי לצייר נופים בצבעי שמן ובצבעי מים.

ב-1910 הוא הואשם בפלגייטיות על ידי העיתונות, משום שאחד מציוריו היה דומה ליצירה של יעקב ברובר (1864–1941). ככל הנראה, הדמיון נבע מתצלום שצולם ביער ביאלוביה, ששימש מאוחר יותר כמודל על ידי שני האמנים, וכלל עץ יחיד ומיוחד. כאשר הצביע על כך, מבקריו הכריזו ששימוש בתצלום לציור הוא סוג של "רמאות".

בשל הפרסום השלילי והשפעתו על המוניטין שלו, הוא התאבד.

המשרתת שלו מצאה אותו במשרדו, שם תלה את עצמו והשאיר מכתב התאבדות.

גלריה
-----

* 
* 
* 
*

קישורים חיצוניים
----------------

ויקישיתוף מדיה וקבצים בנושא **קונסטנטין קריז'יצקי** בוויקישיתוף

הערות שוליים
------------

1. ↑  Rfdarsie, The Glory of Russian Painting: Konstantin Yakovlevich Kryzhitsky, The Glory of Russian Painting, ‏2012-07-20
2. ↑  Brief biography
3. 1 2  Biographical notes
4. ↑  The complete story of the painting

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 296144782710964502960
* WorldCat: viaf-296144782710964502960

 |
**הארט מת'יו בוכנר** (באנגלית: **Hart Matthew Bochner**; נולד ב-3 באוקטובר 1956) הוא שחקן, במאי, תסריטאי ומפיק יהודי-קנדי. התפרסם כשחקן בסרט הפעולה "מת לחיות" ובדרמה "בכל מקום אחר".

ביוגרפיה
--------

בוכנר נולד בטורונטו למשפחה יהודית. אמו רות' הייתה פסנתרנית ואביו היה השחקן לויד בוכנר.
הוא למד ארכאולוגיה ב"מכללת מרטון" שב"אוניברסיטת אוקספורד".

קריירה
------

בוכנר התגלה בפעם הראשונה בדרמת המסע המבוססת על הספר "איים בזרם" ובקומדיית ההתבגרות "תרגילים בהתבגרות".
ב-1980 שיחק בתפקיד ראשי לצידם של ג'יימי לי קרטיס ובן ג'ונסון בסרט האימה הקנדי "רכבת הטרור", שביים רוג'ר ספוטיסווד.

ב-1981 שיחק בסרט "עשירות ומפורסמות" בבימויו של ג'ורג' קיוקור.

ב-1984 השתתף בסרט גיבורי העל "סופרגירל", ובסרט "החיים הפרועים" בהפקתו של קמרון קרואו. 

ב-1988 התפרסם בסרט הפעולה "מת לחיות", בו שיחק בתור הארי אליס העובד לצידה של הולי ג'נרו (בוני בדליה). באותה שנה שיחק בוכנר במיני-סדרה "מלחמה וזיכרון" בתפקיד ביירון הנרי. באותה שנה הוא שיחק בתפקיד גדול ומשמעותי יותר לצידו של קולין פירת', במותחן הפוליטי הארגנטינאי "דירה אפס".
ב-1990 הופיע בקומדיה "צחוק הגורל" בתפקיד הנבל נילס פנדר.
ב-1994 דיבב בסרט האנימציה "באטמן: מסכת התעתועים", את חבר המועצה המושחת ארתור ריבס.
ב-1999 שיחק בדרמה הקומית המשפחתית "בכל מקום אחר", בתור רופא השיניים ד"ר ג'וש ספריטצר.
בשנת 2000 שיחק בסרט האימה "אגדה עירונית 2" בתפקיד פרופסור סולומון. בשנת 2009 שיחק בקומדיה "התפשטות" (אנ') בכיכובם של אשטון קוצ'ר ואן הייש. בשנת 2019 גילם קצין משטרה בסדרת הפשע "זקנים מכדי לגווע ולמות צעירים" ברשת אמזון. 

בנוסף משחק עוסק בוכנר בבימוי והפק, ובשנות ה-90 של המאה-20 הוא ביים את הקומדיות "תיכון בראש טוב" ו"פי.סי.יו".

בשנת 2022 שיחק בתפקיד חוזר במיני סדרת הטלוויזיה "הנושרת" ברשת הולו, אודות היזמית האמריקאית אליזבת הולמס.

קישורים חיצוניים
----------------

* 

* הארט בוכנר, במסד הנתונים הקולנועיים IMDb (באנגלית)

* הארט בוכנר, באתר AllMovie (באנגלית)

* הארט בוכנר, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007410916905171
* BIBSYS: 15035754
* BNE: XX1288325
* BnF: cb14009006z (data)
* GND: 142019933
* ISNI: 0000 0001 2012 5853
* LCCN: no2003041625
* NTA: 165893478
* SNAC: w66v48j9
* VIAF: 171200467
* WorldCat: lccn-no2003041625

 |
ראשי התיבות QED מתוך אתיקה של שפינוזה. (בצד ימין מתחת ל-propositio III)
**מש"ל** או **מ.ש.ל** הוא ראשי תיבות של הביטוי **מה שצריך להוכיח** או **מה שרצינו להוכיח**. ביטוי זה מופיע בצורתו המקוצרת לעיתים קרובות בסוף הוכחה מתמטית או טיעון פילוסופי.  

לעיתים קרובות הביטוי מוחלף בריבוע שחור מלא (■
) או ריק (□
) אשר נקרא **הלמוש** על שם המתמטיקאי האמריקאי-הונגרי פול הלמוש (Paul Halmos).

לעיתים מפרשים את ראשי התיבות בעברית באופנים שונים, כגון *מה שנכתב למעלה*, *מה שניסיתי להוכיח*, *מה שרצינו להוכיח*, *מה שהיה להוכיח* וכן הלאה, אך משמעות הביטוי נותרת בעינה.

מקור הביטוי
-----------

הביטוי העברי הוא תרגום המקור היווני **ὅπερ ἔδει δεῖξαι** (נהגה: hoper edei deixai, ובראשי תיבות: ΟΕΔ) שפירושו המילולי הוא: *בדיוק מה שנדרשנו להוכיח* ונמצא בשימוש בהוכחות של אוקלידס, ארכימדס ועוד, ומאז משמש את הקהילה המתמטית-פילוסופית.
בתקופת הרנסאנס שבו הקהילה המדעית השתמשה בעיקר בלטינית, הביטוי היווני תורגם גם הוא ללטינית כ-**quod erat demonstrandum**, או בראשי התיבות **.Q.E.D** במשמעות מעט שונה: *מה שהיה להוכיח*. אחד מהשימושים המפורסמים בביטוי הלטיני נמצא בספר תורת המידות של ברוך שפינוזה שנחשב ליצירת המופת שלו.

באנגלית ישנו פירוש הומוריסטי לראשי התיבות בלטינית: *Quite Easily Demonstrated*, שתרגומו המילולי הוא: *מוכח די בקלות*.

ביטויים שקולים בשפות זרות
-------------------------

הביטוי היווני (ובהמשך הלטיני) זכה לתרגומים לשפות רבות, ובין היתר:

| שפה | ראשי התיבות | פירוש |
| --- | --- | --- |
| איטלקית | *C.V.D.* | come volevasi dimostrare |
| אספרנטו | K.E.P | Kio estis pruvenda |
| אפריקאנס | *W.B.M.W.* | Wat bewys moes word |
| ארמית תלמודית בבלית | *ש"מ* | שמע מינה |
| גאורגית | რ.დ.გ | რისი დამტკიცებაც გვსურდა |
| גרמנית | *W.Z.B.W.* | was zu beweisen war |
| הולנדית | *W.T.B.W.* | Wat te bewijzen was |
| הונגרית | *E.K.B.* | ezt kellett bizonyítani |
| יוונית | ο.ε.δ | ὅπερ ἔδει δεῖξαι |
| לטינית, ואנגלית (בהשאלה) | *Q.E.D.* | quod erat demonstrandum |
| ספרדית | L.Q.Q.D. | lo que queríamos demostrar |
| פינית | *M.O.T.* | mikä oli todistettava |
| צ'כית | *C.B.D.* | což bylo dokázati |
| צרפתית | *C.Q.F.D.* | ce qu'il fallait démontrer |
| קטלאנית | *C.V.D.* | Com volíem demostrar |
| רוסית | *ч.т.д.* | что и требовалось доказать |
| שוודית | *VSB* | vilket skulle bevisas |
| עברית | מ.ש.ל/מש"ל | מה שהיה להוכיח/מה שצריך להוכיח |

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **מש"ל** |

* מש"ל, באתר MathWorld (באנגלית)

הערות שוליים
------------

1. ↑  אתגרים - כלים לפותרים, עודד לבנה
2. ↑  מתפקד כסיומת של הוכחות (בדומה אל תפקיד הסיומת הלטינית QED). מילולית: "*תשמע ממנה'" (כלומר: נובע מכך), שהוא קיצור של: "*תשמע ממנה [את מה שהיה להוכיח]*".*
פירוש נוסף ערך זה עוסק במנהיג לוחמי אפאצ'י מהמאה ה-19. אם התכוונתם למבצע צבאי לחיסולו של אוסאמה בן לאדן, שזכה לכינוי "ג'רונימו" באמצעי התקשורת, ראו מבצע חנית נפטון.

**ג'רונימו** (16 ביוני 1829 – 17 בפברואר 1909) היה כינויו בפי דוברי האנגלית של גויאלה (Goyaałé), מנהיג לוחמי אפאצ'י שנלחמו בכוחות האמריקאים במשך תקופה של כ-25 שנה באמצע המאה ה-19.

ביוגרפיה
--------

ג'רונימו נולד סמוך לנהר חילה, ברצועת באדונקוה שהייתה שייכת לאפאצ'ים. חונך על ידי אמו ג'ואנה ואביו טבלישים, ברוח המסורת האפאצ'ית. נישא לטא-אייז-סלאט ונולדו להם שלושה ילדים. בהמשך חייו ג'רונימו נשא נשים רבות אחרות. משמעות שמו המקורי בשפת צ'יריקוואה הייתה "מפהק", והוא קיבל את כינויו "ג'רונימו" (Geronimo), (על שם הירונימוס) מהמקסיקנים שלחמו בו.

ב-15 במרץ 1851 התקיפו 400 חיילים בפיקודו של הקולונל חוזה מריה קרסקו את המחנה של ג'רונימו. לאחר ההתקפה שלח הצ'יף של השבט, באותה העת, מנגס קולורדס, את ג'רונימו לנקום על ההתקפה. יחד עם חייליו, רכבו לראשונה לאורך מדבר סונורה במטרה לנקום במתקיפים. במשך תקופה ארוכה ג'רונימו נלחם בכוחות הצבאיים המקסיקנים ולאחר מכן - האמריקאים ואף על פי שסבל מנחיתות מספרית הוא הצליח להימלט מהם במשך כ-25 שנים. ג'רונימו הצהיר שהוא מעולם לא היה צ'יף אך ללא ספק הוא היה מנהיג צבאי ורוחני.

ג'רונימו נכנע לכוחות האמריקאים ב-4 בספטמבר 1886 ונשלח לכלא פורט פיקנס שבפלורידה, בנפרד ממשפחתו. לאחר פחות משנה הוא אוחד עם משפחתו, ובשנת 1894 הם הועברו לפורט סיל שבאוקלהומה.

ב-1905 ג'רונימו סיפר את סיפורו למפקח ס. מ. בארט בלאוטון, אוקלהומה. הוא נפטר בשנת 1909, ונקבר בבית הקברות לשבויי מלחמה אפאצ'יים בפורט סיל, ליד לאוטון שבאוקלהומה.

הצנחנים בצבא האמריקאי נוהגים לצעוק ג'רונימו לפני הקפיצה מהמטוס כאות לאומץ לבם מול המוות כפי שג'רונימו היה נוהג להסתער על אויבים חזקים ממנו ללא פחד ולשרוד בכל הקרבות.

קישורים חיצוניים
----------------

ויקישיתוף מדיה וקבצים בנושא **ג'רונימו** בוויקישיתוף
* ג'רונימו, באתר "Find a Grave" (באנגלית)
* ג'רונימו, באתר אנציקלופדיה בריטניקה (באנגלית)
* כתבי ג'רונימו בפרויקט גוטנברג (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007463316505171
* BIBSYS: 90568940
* BNE: XX1057049
* BnF: cb119047373 (data)
* CANTIC: a11693472
* GND: 118538764
* ISNI: 0000 0001 2095 6286
* KulturNav: bf674d47-0194-44cc-aa61-5152e4fa1ca7
* LCCN: n50016500
* NDL: 00620723
* NKC: jx20060420001
* NLA: 35120378
* NLK: KAC200605660
* NLP: A17547532
* NSK: 000454703
* NTA: 073616303
* RERO: 02-A012314200
* SELIBR: 372408
* SNAC: w6zx2bms
* SUDOC: 027693082
* Trove: 832322
* ULAN: 500450264
* VIAF: 14770290
* WorldCat: lccn-n50016500

 |
**הארווי לואיס בארנס** (באנגלית: **Harvey Lewis Barnes**; נולד ב-9 בדצמבר 1997) הוא כדורגלן אנגלי המשחק בעמדת הקשר השמאלי והקשר ההתקפי בניוקאסל יונייטד ובנבחרת אנגליה.

קריירת מועדונים
---------------

בארנס נולד בברנלי, לנקשייר, אך גדל בפרברי העיר לסטר. אביו הוא כדורגלן העבר פול ברנס (אנ').

בגיל 9 הצטרף למחלקת הנוער של לסטר סיטי. ב-25 ביוני 2016 חתם על חוזה מקצועי בקבוצה וב-7 בדצמבר אותה שנה, יומיים לפני יום הולדתו ה-19, ערך את הופעת הבכורה בקבוצה כאשר נכנס כמחליף בתבוסה 0–5 לפורטו במסגרת ליגת האלופות. במהלך עונת 2016/2017, במסגרת פרמייר ליג 2 (ליגת המילואים של הפרמייר ליג) כבש במדי לסטר סיטי ב' 5 שערים ובישל 5 נוספים במשחק אחד.

ב-20 בינואר 2017 הושאל למילטון קינס דונס מהפוטבול ליג הראשונה. יום לאחר מכן כבש בהופעת הבכורה שלו בניצחון 3–5 על נורת'האמפטון טאון. שבוע לאחר מכן כבש שער נוסף, בניצחון החוץ 0–4 על פיטרבורו יונייטד. בסיום העונה, לאחר שכבש 6 שערים ב-21 הופעות, קיבל את תואר השחקן הצעיר של העונה במילטון קינס דונס.

באוגוסט 2017 הצטרף בארנס לברנסלי מהצ'מפיונשיפ לעונת השאלה. את שער הבכורה שלו כבש באותו החודש בניצחון 0–3 על סנדרלנד. ב-1 בינואר 2018 נקרא בארנס בחזרה ללסטר והסתיימה השאלתו. את הופעת הבכורה שלו בפרמייר ליג ערך ב-19 באפריל 2018, כאשר נכנס כמחליף בדקות הסיום בתיקו המאופס מול סאות'המפטון.

ביולי 2018 סוכמה השאלתו ללידס יונייטד, אך לאחר ששינה בארנס את דעתו ברגע האחרון הושאל לבסוף לווסט ברומיץ' אלביון. בהופעת הבכורה שלו עבור המועדון כבש שער מרהיב, במשחק שהסתיים בהפסד 1–2 לבולטון וונדררס.

ב-11 בינואר 2019 חזר בארנס ללסטר סיטי. ב-20 באפריל כבש את שער הבכורה שלו במדי לסטר בתיקו 2-2 מול ווסטהאם יונייטד. ב-24 באוגוסט 2019 כבש שער בחצי מספרת אשר היווה שער הניצחון במשחק מול שפילד יונייטד, שער שזכה בתואר שער חודש אוגוסט בפרמייר ליג.

ב-23 ביולי 2023 חתם בניוקאסל יונייטד.

קריירה בינלאומית
----------------

בארנס ייצג את נבחרות אנגליה הצעירות, ונכלל בסגל נבחרת אנגליה עד גיל 21 לאליפות אירופה עד גיל 21.

ב-1 באוקטובר 2020 זומן בארנס לראשונה לסגל נבחרת אנגליה הבוגרת. הוא ערך את הופעת הבכורה שלו שמונה ימים לאחר מכן כשעלה כמחליף בדקה ה-76 בניצחון 0–3 על ויילס.

קישורים חיצוניים
----------------

ויקישיתוף מדיה וקבצים בנושא **הארווי בארנס** בוויקישיתוף
* הארווי בארנס, ברשת החברתית טוויטר
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
**מרד העבדים של ניו יורק ב-1712** היה התקוממות במחוז הבריטי של ניו יורק של 23 עבדים אפרו-אמריקאים. במהלך המרד העבדים הרגו תשעה לבנים ופצעו שישה נוספים. בעקבות המרד כ-70 שחורים נעצרו ונכלאו. 27 מתוכם הועמדו למשפט, ו-21 הורשעו והוצאו להורג.

מהלך האירועים
-------------

### רקע

בתחילת המאה ה-18, הייתה בניו יורק אחת מאוכלוסיות העבדים הגדולות ביותר בכל מושבותיה של אנגליה. העבדות בניו יורק הייתה שונה מהמושבות האחרות כיוון שלא היו בניו יורק מטעים גדולים. העבדים גרו זה ליד זה, מה שהקל על התקשורת ביניהם. הם גם עבדו לעיתים קרובות בסמוך לשחורים חופשיים, מצב שלא היה קיים במרבית המטעים. עקב כך עבדים בעיר יכלו לתכנן תוכניות בקלות רבה יותר מאשר במחוזות אחרים.

האירועים שהובילו כנראה למרד כוללים את הירידה בחופש ובמעמד כאשר המושבה החליפה ידיים מהולנדית לבריטית. תחת השלטון ההולנדי, לעבדים המשוחררים היו זכויות משפטיות מסוימות, כמו הזכות לבעלות על אדמות והזכות להינשא. לאחר שהבריטים השתלטו על ניו אמסטרדם בשנת 1664, והפכו אותה לניו יורק, הם חוקקו חוקים שהגבילו את זכויות העבדים המשוחררים. שוק העבדים שנבנה ליד וול סטריט נבנה על מנת להתאים את הגידול[דרושה הבהרה] של ייבוא העבדים על ידי החברה האפריקנית המלכותית. בתחילת המאה ה-18, 20 אחוזים מהאוכלוסייה היו עבדים שחורים משועבדים[דרושה הבהרה]. הממשלה הקולוניאלית הגבילה את הקבוצה הזו מבחינה חברתית בכמה צעדים: דרישה מהעבדים לבקש אשרת מעבר אם עליהם לנסוע יותר מקילומטר מביתם; נישואין נמנעו; הם לא יכלו להתאסף בקבוצות של יותר משלושה אנשים; והם הופרדו בכנסייה.

### ההתקוממות

בליל ה-6 באפריל 1712, התאספה חבורת עבדים והעלו באש בניין ליד ברודוויי כאשר המתיישבים הלבנים ניסו לכבות את האש התנפלו עליהם השחורים המשועבדים, חמושים באקדחים, גלימות וחרבות, ולאחר מכן ברחו.

תוצאות ההתקוממות
----------------

לאחר ההתקוממות נעצרו ונכלאו 70 שחורים. מתוכם 27 הועמדו למשפט, ו-21 מהם הורשעו ונידונו למוות. 20 נשרפו למוות ואילו אחד הוצא להורג בגלגל שבירה. באותה תקופה דרך זו לא הייתה בשימוש על לבנים. חומרת העונש הייתה תגובה לפחדם של הלבנים מפני התקוממות עבדים נוספת. 

לאחר המרד, החוקים הקולוניאליים המסדירים את חייהם של העבדים השחורים וההודים בניו יורק נעשו מגבילים יותר. נאסר על העבדים להחזיק בנשק, והימורים הוצאו מחוץ לחוק. פשעים אחרים, כגון נזק לרכוש, אונס ותכנון לרצח, עונשם שונה לעונש מוות. לשחורים חופשיים הותר להחזיק בקרקעות.

קישורים חיצוניים
----------------

* התקוממות העבדים בניו יורק, 1712, באתר אנציקלופדיה בריטניקה (באנגלית)

הערות שוליים
------------

1. ↑  התקוממות העבדים של 1712, באתר MAAP, ‏26-11-2016
2. 1 2  ניו יורק: אירועי 1712, ‏05-01-2008
3. ↑  פטר ר. קריסטוף, העבדים לשעבר של ניו אמסטרדם
4. ↑  **"ניו יורק מדיה"**, LLC, 1992, עמ' 80. (באנגלית)
5. ↑  אירועי ניו יורק 1712, באתר The Slave Robelliton (ארכיון)
**קונסטנטין קוזנצוב**, (ברוסית: **Константин Кузнецов** ‏ (10 באוגוסט 1863 - 30 בדצמבר 1936) היה צייר רוסי שבילה את רוב הקריירה שלו בצרפת; ידוע בזכות נופיו, ונופי העיר הסימבוליסטים שלו.

ביוגרפיה
--------

הוא נולד למשפחת סוחרים אמידה שהייתה בעלת עסק מסחר שמרכזו באסטרחן.  הוא התחנך בבית, שם למד לנגן בפסנתר ובחליל. התעניינותו בציור נוצרה בהשראת הזמן שבו בילה בכפר,  ועבודותיו הראשונות היו בחיקוי של איוואן שישקין.

בסביבות 1892, הוא נכנס לאקדמיה לאמנות בסראטוב. שם פגש את ויקטור בוריסוב-מוסטוב ובשנת 1895 ליווה אותו לפריז, שם עבדו שניהם באולפנים של פרננד קורמה. בשנת 1899, הוא חזר הביתה כדי להתחתן, ואז חזר והתיישב בפריז בשנת 1900. באותה תקופה הוא הפך לעוזרו של פרדיננד הומבר. אשתו, אלכסנדרה, למדה באקדמיה ז'וליאן.

באותה שנה, הוא החל לערוך נסיעות תכופות לבריטני ונורמנדי, שם הפיק למעלה מ-150 ציורי חוף, ונקשר לבית הספר ברביזון (שבה פגש לראשונה בסראטוב);[2] צייר לעיתים קרובות עם ז'אן פסקה, שהיה גם מהגר רוסי.

הוא המשיך להציג במוסקבה ובסנט פטרסבורג, ומשנת 1905 היה חבר ב"איגוד האמנים במוסקבה". בשנת 1909, הוא עיצב תפאורה להפקה של האופרה-קומיק, אך מעולם לא נעשה בהם שימוש.

לאחר 1927, הוא מעולם לא עזב את פריז; עבד לאורך הסיין בקיץ ובסטודיו שלו בשאר ימות השנה. במהלך תקופה זו, הסגנון שלו החל לעזוב את האימפרסיוניזם, עם פלטה צבעים כהה יותר וניגודים חדים יותר. בשנות ה-30 פנה ליצירת איורים; במיוחד עבור מהדורה מיוחדת, ממוספרת בשפה הצרפתית של ספר מאת ניקולאי גוגול. איוריו לכמה יצירות של פושקין מעולם לא פורסמו.

לאחר מותו של בנו הבכור ב-1933, בריאותו החלה להתדרדר והוא נפטר שלוש שנים לאחר מכן.

מורשת האמן
----------

יצירותיו של קוזנצוב נמצאות באוספים מוזיאונים רבים, כולל גלריית טרטיאקוב הממלכתית והמוזיאון הרוסי, ומחוצה לה, במוזיאון ד'אורסה ובמוזיאון הקרנבל בפריז, בפונט-אוון ובמוזיאון העירוני של האג.

לאחר מותו של האמן נערכו בפריז תערוכות רטרוספקטיביות של עבודותיו בשנים 1937, 1964, 1965 ו-1966.

בשנת 2021 נערכה התערוכה בקנה מידה גדול של עבודותיו של קונסטנטין קוזנצוב ברוסיה בגלריה טרטיאקוב.

גלריה
-----

* 
* 
* 
*

קישורים חיצוניים
----------------

ויקישיתוף מדיה וקבצים בנושא **קונסטנטין קוזנצוב** בוויקישיתוף
* קונסטנטין קוזנצוב, באתר "Find a Grave" (באנגלית)

הערות שוליים
------------

1. ↑  Художник-парижанин из деревни Желнино | Дзержинское время, Дзержинское время интернет-издание (ברוסית)
2. ↑  Constantin Kousnetzoff - A Russian Painter in France - Introduction, kousnetzoff.online.fr
3. ↑  Brief biography
4. ↑  "Константин Кузнецов. Париж, Бретань, Нормандия"

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb11970552x (data)
* GND: 121900444
* ISNI: 0000 0000 4821 2986
* LCCN: nr97029765
* RKD: 252231
* SNAC: w64f4gcs
* SUDOC: 02772381X
* VIAF: 15637747
* WorldCat: lccn-nr97029765

 |
גאורג פרידריך הנדל
אנה, מלכת בריטניה, כנסיכה בשנת 1687
**אודה ליום הולדתה של המלכה אן** (HWV 74) היא קנטטה חילונית (או "אודה אנגלית"), שהלחין גאורג פרידריך הנדל לפי לברית מאת אמברוז פיליפס (אנ'), לכבוד יום הולדתה ה-48 של אן, מלכת בריטניה, שחל ב-6 בפברואר 1713. היא ידועה גם כ" Eternal Source of Light Divine" ("מקור נצחי של האור האלוהי"). איננה מופיעה בתוכנית הטקס ליום הולדת המלכה אנה באותה שנה, וסבורים שלא בוצעה אז אם בכלל.
סגנונה מושפע ממסורת אודות החצר האנגליות, כולל אלו של הנרי פרסל.
האודה כוללת שבעה פרקי אריות קצרים המתחלפים לסירוגין בקטעי מקהלה שנראים כמו פזמון. כל פזמון כזה מסתיים במילים:

*The day that gave great Anne birth*  

*Who fixed a lasting peace on Earth*.  

היום שבו נולדה אנה הגדולה  

שהביאה עלי אדמות שלום בר קיימא  

הטקסט מהלל את השגת הסכם אוטרכט במו"ם שנוהל בשנת 1712 על ידי ממשלת הטורי של המלכה לשם סיום מלחמת הירושה הספרדית.
את האודה מבצעים זמרת אלט או קונטרטנור, סופרן, באס, מקהלה, חצוצרה סולו ותזמורת
היא מתחילה עם קונטרה-טנור או זמרת אלט סולן, מלווה בחצוצרה בנגינת אובליגטו תובענית,

*Eternal source of light divine*  

*with double warmth thy beams display*  

*and with distinguish'd glory shine*  

*to add a lustre to this day.*  

ממשיכה עם דואט לקונטרה-טנור ובאס, המסתיים בפוגת-
כוראל (כמו בקונצרטו מס 3, אופוס 3), אחר כך באים קטעי סולו קצרים, ואחרי כל אחד - קטע מקהלה קצר ובסיום - קטע לקונטרה-טנור סולו ואחריו חלק מקהלתי ברה מז'ור עם חצוצרות ותופים ופינאלה בצורת פוגה הכוללת גם כן חומר שאפשר למצוא בקונצרט השלישי אופוס 3.

קישורים חיצוניים
----------------

* מידע על היצירה "אודה ליום הולדתה של המלכה אנה" באתר מיוזיק בריינז
* מידע על הקומפוזיציה "אודה ליום הולדתה של המלכה אנה" באתר AllMusic
* Ode for the Birthday of Queen Anne באתר פרויקט ספריית התווים הבינלאומי (באנגלית)
* פרטיטורה ל**אודה ליום הולדתה של המלכה אן** (Händel-Werkausgabe, hrsg. v. Friedrich Chrysander, Leipzig 1887)
* Donald Burrows (editor) *The Cambridge Companion to Handel*, 1997
* Percy Young - *Handel*, The Master Musicians Series, J.M.Dent &Sons,London, 1979
* נעם בן זאב - "למלכה יש יום הולדת" בעיתון הארץ, 9 בנובמבר 2009
* רוויו בכתב העת "גרמופון" ביולי 1989
* Eternal source of light divine קטע הפתיחה עם הקונטרה טנור ג'יימס באומן והחצוצרן כריסטיאן סטיל-פרקינס
* אלפרד דלר
* הקטע The day gave great Ann birth
* As the rosy steps the morn

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n85038191
* MusicBrainz work: 38a807f2-eb4c-4799-8385-5b8d0fa111c5
* WorldCat (עם LCCN): n85-038191

 |
Prodotiscus regulus
**אוביליים** (שם מדעי: Indicatoridae; באנגלית מכונים **honey birds** - עופות הדבש) היא משפחת עופות קטנים מסדרת הנקראים. הם דומים בצורתם לציפורי שיר ואכן שתי הסדרות קרובות מאוד (למעט כף הרגל שמופנית אחורה אצלם). הם ידועים בעיקר עקב מנהגם לאכול חלות דבש של דבורי בר ולפשוט על כוורות, ואחד המינים - אוביל הדבש, אף קורא לעיתים לאנשים שיעזרו לו לסלק את הדבורים מהכוורות. אלו עופות קטנים, שחיים רק באזורים הטרופיים של אפריקה ושל אסיה. רובם מצויים באפריקה הטרופית.

צבע גופם אפור עם כנפיים וזנב לבנים, ומקורים קטנים, והם העופות היחידים בעולם שיכולים לעכל שעווה ודונג מהכוורות (מהם עשויה הכוורת), שהם מזונם העיקרי יחד עם דבש. בנוסף הם אוכלים חרקים קטנים פרוקי רגליים שונים ולעיתים גם פירות.

האוביליים ידועים בהתנהגותם הטפילית והטלת ביציהם בקיני עופות אחרים. הגוזלים המתארחים גדולים מהגוזלים המארחים ולעיתים הם שוברים את ביצי המארחים ואף משליכים גוזלים מהקן.

מיון
----

ישנם ארבעה סוגי אוביליים:

* אוביל *(Indicator)*
	+ *Indicator maculatus*
	+ *Indicator variegatus*
	+ אוביל הדבש *(Indicator indicator)*
	+ *Indicator archipelagicus*
	+ *Indicator minor*
	+ *Indicator conirostris*
	+ *Indicator willcocksi*
	+ *Indicator exilis*
	+ *Indicator pumilio*
	+ *Indicator meliphilus*
	+ *Indicator xanthonotus*
* סוג ומין יחיד אוביל הנבל (*Melichneutes robustus*)
* אוביל דנקר *(Melignomon)*
	+ *Melignomon eisentrauti*
	+ *Melignomon zenkeri*
* אוביל גמדי (*Prodotiscus*)
	+ *Prodotiscus zambesiae*
	+ *Prodotiscus regulus*
	+ *Prodotiscus insignis*

קישורים חיצוניים
----------------

ויקישיתוף מדיה וקבצים בנושא **אוביליים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

* אוביליים, באתר אנציקלופדיה בריטניקה (באנגלית)
* אוביליים באתר Wildlife Journal Junior
* אוביליים באתר globalbirding (אורכב 19.01.2016 בארכיון Wayback Machine)
הלוגו של "האגף האווירי" של הלשכה הבינלאומית לענייני סמים ואכיפת חוק (INL) - משרד התעופה, משרד החוץ האמריקאי
**הלשכה הבינלאומית לענייני סמים ואכיפת חוק** (באנגלית: **Bureau of International Narcotics and Law Enforcement Affairs**; ראשי תיבות: **INL**) היא סוכנות הכפופה לשר המשנה לביטחון אזרחי, דמוקרטיה וזכויות אדם במחלקת המדינה של ארצות הברית. תחת מטריית המשימה הכללית שלה לפתח מדיניות ותוכניות למלחמה בסמים ובפשיעה בינלאומיים, הלשכה ממלאת תפקיד בהכשרת כוחות הביטחון הלאומיים של בעלות בריתה של ארצות הברית.

תוכניות
-------

תוכניות הלשכה תומכות בשניים מהיעדים האסטרטגיים של מחלקת המדינה של ארצות הברית: 

1. צמצום כניסת הסמים הבלתי חוקיים לארצות הברית.
2. מזעור השפעת הפשע הבינלאומי על ארצות הברית ואזרחיה.

תוכניות נגד סמים ופשע משלימים גם את מאמצי הלוחמה בטרור, הן במישרין והן בעקיפין, על ידי קידום מודרניזציה ותמיכה בפעולות של מערכות משפט פלילי זרות וסוכנויות אכיפת חוק המופקדות על משימת הלוחמה בטרור. ראש הלשכה הוא עוזר מזכיר המדינה לענייני סמים ואכיפת חוק בינלאומיים, טוד ד. רובינסון.

הלשכה מנהלת את תוכנית התגמולים בסמים של משרד החוץ ותוכנית התגמולים של הפשע המאורגן בתיאום עם משרד המשפטים, המחלקה לביטחון פנים, אכיפת מכס והגירה (ICE), המנהל לאכיפת הסמים (DEA), משרד החקירות הפדרלי (FBI), וסוכנויות אמריקאיות אחרות. במסגרת התוכנית הלשכה מציעה פרסים כספיים על מידע או על סיוע באכיפת הסחר בסמים. הלשכה אינו ארגון אכיפת חוק אך הוא מתמחה בניהול תוכניות הכשרה גדולות לאכיפת חוק, למשל באפגניסטן, קולומביה ועיראק.

אגף התעופה של מחלקת המדינה מספק את שירותי התעופה ללשכה, בעבור מבצעי משלחות בחו"ל, סיוע באכיפת חוק ותמיכה בפעולות נגד סוחרי סמים. ללשכה יש יותר מ-200 מטוסים ומסוקים (כולל מטוסי OV-10, AT-802 ו- C-27 ומסוקי סיקורסקי UH-60 בלאק הוק, בל UH-1 אירוקוי ו-K-Max) המעורבים בתוכניות תעופה של הלשכה, כמחציתם בקולומביה, והיתר בפרו, בוליביה, גואטמלה, פקיסטן, קוסטה ריקה ואפגניסטן. בפועל התמיכה מסופקת על ידי חברת DynCorp (אנ'), כקבלן עבור ממשלת ארצות הברית.

ראו גם
------

* העוקץ הניגרי
* שירות הביטחון הדיפלומטי

קישורים חיצוניים
----------------

* אתר האינטרנט הרשמי של הלשכה הבינלאומית לענייני סמים ואכיפת חוק
* הלשכה הבינלאומית לענייני סמים ואכיפת חוק, ברשת החברתית טוויטר

הערות שוליים
------------

1. ↑  "James A. Walsh". *state.gov*. United States Department of State. נבדק ב-30 ביוני 2021. `{{cite web}}`:  (עזרה)
2. ↑  Audit of the Department of State’s Administration of its Aviation Program
3. ↑  The International Narcotics and Law Enforcement Affairs’ Office of Aviation (INL/A)
4. ↑  The U.S. State Department Has Its Own Sprawling Air Force, Here's What's In Its Inventory

|  |  |
| --- | --- |
| בקרת זהויות עריכת הנתון בוויקינתונים | 
* CiNii: DA13023993
* ISNI: 0000 0001 2228 2342
* LCCN: no95019638
* VIAF: 150973632
* WorldCat: lccn-no95019638

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"הלשכה הבינלאומית לענייני סמים ואכיפת חוק"**.
שרטוט של **אובליאט** בכלא הבסטיליה כפי שהוא מופיע במילון לארכיטקטורה צרפתית בין המאות ה-11 וה-16.
**אובליאט** (צרפתית: **Oubliette**) היה סוג של צינוק, שהגישה אליו הייתה אפשרית רק מדלת מעבר גבוהה בתקרת החדר. יציאה מאובליאט הייתה כמעט בלתי אפשרית ללא עזרה מבחוץ.

היסטוריה
--------

מקור השם "אובליאט" הוא בפועל הצרפתי oublier, אשר משמעותו "לשכוח", משום שהשימוש באובליאט יוחד לאסירים שסוהריהם חפצו לשכוח מקיומם. רבים מן האסירים שהושמו באובליאט נשכחו שם ומתו ברעב.

צורה נפוצה נוספת של אובליאט הייתה מדף במנהרה היורדת בשיפוע מן הטירה, או העיר, אל החפיר המקיף את החומה, או אל הים. מעת שהושלך אל המנהרה, היה האסיר גווע לאטו למוות, או מידרדר במורד וטובע בים או בחפיר.

השימוש המוקדם ביותר במונח אובליאט תועד בשנת 1374, ובאנגלית המונח הופיע לראשונה רק בשנת 1819, בספרו של וולטר סקוט, "אייבנהו".

בטירת ליפ (אנגלית: Leap Castle) באירלנד התגלה אובליאט במהלך עבודות שיקום במקום לאחר שרפה בשנת 1922. בתחתיתו של האובליאט שנמצא היו חודים בולטים וכאשר החלו העובדים לנקות את המקום, הם פינו מן הצינוק שלוש עגלות מלאות בעצמות אדם. אחד מן הדיווחים מסר שהעובדים מצאו בין השרידים גם שעון כיס משנת 1840, אולם אין ראיות שהמקום עדיין היה בשימוש באותה תקופה.

בטירת Meung-sur-Loire סמוך לאורליאן בצרפת השתמר אובליאט במצב טוב. הוא נמצא במבנה תת-קרקעי סמוך לטירה. הפתח לאובליאט, הנמצא בתקרתו, מגלה מבנה מעוגל עשוי אבן שעומקו כעשרים מטר, היקפו כחמישה מטר וקירותיו תלולים וחשופים. במרכז רצפתו קיים פתח נוסף אשר שימש להטלת צרכים ולגופותיהם של האסירים שמתו במקום.

האובליאט בספרות ובקולנוע
------------------------

האובליאט היה נושא נפוץ בספרות המאה ה-19 העוסקת בתקופה הגותית ובסיפורים היסטוריים בכלל, שם השימוש באובליאט משמש כסמל לכוח עריץ בעל אכזריות נסתרת מעין, ההפך הגמור לערכים נאורים כגון צדק וחירות. באובליאטים, המצויים בדרך כלל תחת טירות או מנזרים, נעשה שימוש על ידי הדמויות הרעות בסיפור, לעיתים קרובות היו אלה נזירים קתוליים או אינקוויזיטורים, כדי לענות דמויות חפות מפשע. בספרו של אלכסנדר דיומא האב, "המלכה מרגו", מתוארת קטרינה דה מדיצ'י כשהיא מתמוגגת למראה אסיר באובליאט של ארמון הלובר.

סוג של אובליאט מופיע בספרו של קורט וונגוט, "עריסת חתול".

גיבורת הסרט "המבוך" משנת 1986 נכלאת באובליאט. בספרו של תומאס האריס "שתיקת הכבשים", מתואר אובליאט במרתף ביתו של הרוצח

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **אובליאט** |

הערות שוליים
------------

1. ↑  Leap Castle
2. ↑  La Reine Margot, XIII Oreste et Pylade
3. ↑  Cat's Cradle, p. 264, New York: Dial Press, 2006.
4. ↑  The Silence of the Lambs. pp. 338
אובייקטיביים במיקרוסקופ
באופטיקה **אובייקטיב** (באנגלית **Objective**, בעברית תקנית, גם: **עַצְמִית**) הוא עדשה או מראה במיקרוסקופ, טלסקופ, מצלמה או כל מכשיר אופטי אחר האוסף את האור המגיע מאובייקט הנצפה, וממקד אותו לכדי תמונת דמות אמיתית. האובייקטיב נקרא לעיתים גם עדשת האובייקט, או זכוכית האובייקט. האובייקטיב הוא האלמנט האופטי הקרוב ביותר לאובייקט הנצפה, ומכאן שמו.

במובן זה, "עדשה" היא אוסף של עצמיות המרכיבות אותה לכלל מערכת מרוכבת המתפקדת כיחידה אופטית סופית, נתונה. למשל: "עדשת מצלמה", "עדשת טלסקופ", "עדשת מיקרוסקופ" וכדומה.

אובייקטיב במיקרוסקופיית אור
---------------------------

במיקרוסקופים לרוב מספר אובייקטיביים המאפשרים הגדלות שונות. האובייקטיביים בנויים באופן כזה שהחלפת אובייקטיב אינה פוגעת בפוקוס משום שהאובייקטיבים שומרים על מישור פוקוס אחיד.

האובייקטיב מאופיין בשני פרמטרים מרכזיים – הגדלה ומפתח נומרי (NA - Numerical Aperture), ההגדלה היא לרוב בטווח שבין פי 5 לפי 100. המפתח הנומרי הוא מכפלת סינוס מחצית זווית כניסת האור לעדשה במקדם השבירה, ערך המפתח הנומרי נע בין 0.14 ל־1.45, וככל שההגדלה גדולה יותר גדול גם ערך המפתח הנומרי. באובייקטיביים בעלי הגדלה של 40 ומעלה האובייקטיב קרוב מאוד לאובייקט, האור נשבר בתווך האוויר שבין האובייקטיב לאובייקט ואינו יכול לחדור לאובייקטיב. כדי להשתמש באובייקטיביים אלו יש להחליף את האוויר שבתווך בחומר בעל מקדם שבירה גדול מזה של האוויר - 1, וקרוב יותר לזה של זכוכית (מקדם שבירה של כ־1.5) - בעדשות בהגדלה של פי 40 החומר הוא מים (מקדם שבירה 1.33) או שמן אימרסיה (מקדם שבירה של כ־1.5) ובהגדלות פי 60 ומעלה תווך הוא כמעט תמיד שמן אימרסיה.

במיקרוסקופים מודרניים האובייקטיב הוא גליל ובתוכו מספר רב של עדשות. העדשה הראשונה והקרובה ביותר לאובייקט היא עדשת האובייקטיב בעוד העדשות הנוספות מפצות על עיוותים אופטיים הנגרמים מסיבות שונות או עדשות הממקדות את הקרן. ככל שההגדלה גדולה יותר יש צורך ביותר אלמנטים אופטיים באובייקטיב.

ההגדלה הסופית של המיקרוסקופ היא מכפלה ההגדלה של האובייקטיב בהגדלת העינית או האוקולר.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **עצמית** |
| ויקישיתוף תמונות ומדיה בוויקישיתוף: **אובייקטיב** |

* חברת אולימפוס, האובייקטיב (אורכב 01.11.2008 בארכיון Wayback Machine).

הערות שוליים
------------

1. ↑  עַצְמִית במילון פיזיקה: אופטיקה (תשל"ח), באתר האקדמיה ללשון העברית

|  |  |
| --- | --- |
| בקרת זהויות עריכת הנתון בוויקינתונים | 
* GND: 4123864-3

 |
אנדרטה לקורבנות התאונה
**תאונת גלישת הקניון בשווייץ** התרחשה ב-27 ביולי 1999, ונספו בה 21 מטיילים שעסקו בספורט אתגרי.

המטיילים, שנמנו עם קבוצה של 50 עד 100 תיירים ומדריכים, עסקו בגלישת קניונים - ענף ספורט שהמשתתפים בו שוחים וגולשים בנקיקי נהרות ללא סירות, כשלגופם חליפות שחייה, חגורות הצלה וקסדות. הקבוצה שהתה במזג אוויר גשום במימי נקיק זקסטבאך (Saxetbach) שמדרום לעיר אינטרלאקן, בקנטון ברן שבמרכז המדינה. כששמונה מדריכים לקחו את הקבוצה לשולי הנהר, התאספו עננים כהים סביב ההר הסמוך. המדריכים, עם זאת, לא הודיעו על כך. דיווחי מזג האוויר חזו שמיים בהירים, והמדריכים לא היו מוטרדים מהתעבות הענן כמה קילומטרים משם. 

בשעה שש בערב התקדם נחשול של מים בגובה של שבעה מטרים וסחף ממעלה הנהר. מקורו היה בגשמי קיץ, שגרמו להצטברות של מים, אשר עוכבו זמנית על ידי הצטברות סחף של עפר, עצים וסלעים. משקרס מחסום הסחף הציפו המים את הערוץ. 18 מטיילים ושלושה מדריכים נסחפו בנחשול ונהרגו לאחר שהוטחו אל סלעים. גופותיהם נסחפו במורד הנהר לאגם ברינץ שליד אינטרלאקן. חלקם נחבלו בצורה כה חמורה עד כי היה קושי לקבוע את זהותם. 

ארבעה עשר מההרוגים היו אוסטרלים, והיתר - אזרחי בריטניה, דרום אפריקה, ניו זילנד ושווייץ.

לאחר התאונה הועלו טענות כי לאור תנאי מזג האוויר באותו יום היה השיטפון צפוי וכי לא היה מקום לקיים את הפעילות במימי הנהר. 

החברה שארגנה את הפעילות בנקיק הפסיקה את פעולתה בעקבות האסון. בשנת 2001 הורשעו שישה מעובדיה בגרימת מוות ברשלנות. הם נידונו לעונשי מאסר על תנאי ולקנסות כספיים.

מקורות
------

* "לפחות 19 הרוגים באסון ה"קניונינג" בנהר בשווייץ", הארץ, 29 ביולי 1999.

קישורים חיצוניים
----------------

ויקישיתוף מדיה וקבצים בנושא **תאונת גלישת הקניון בשווייץ** בוויקישיתוף
* ידיעה על התאונה באתר Outside Magazine
* ידיעה על התאונה באתר World Socialist

הערות שוליים
------------

1. ↑  Paul Lashmar and Imre Karacs, INDEPENDENT, Swiss river disaster: Black wall of water swept down the gorge, crushing everyone in its path, ‏29-7-1999
**יעקב (יענק'לה) אייזנמן** (נולד ב-1945 בירושלים) הוא צלם, מפיק, במאי ועורך קולנוע וטלוויזיה ישראלי.

ביוגרפיה
--------

בשנת 1966 החל לעבוד כמתלמד בחברת סרטים ירושלמית בשם "סרטי הבירה". בשנת 1969 הצטרף למחלקת הצלמים של הטלוויזיה הישראלית והיה בין ראשוני הצלמים בטלוויזיה הישראלית (הערוץ הראשון). הוא צילם כתבות וסרטים דוקומנטריים רבים. ביים וצילם כמה סרטים דוקומנטריים כמו "פוסטמורטם - על ניקוי ראש".

בשנת 1972 מונה למנהל מחלקת עריכת סרטים ואף הקים את הקורס הראשון לעורכי סרטים של הטלוויזיה הישראלית, שממנו יצאו מרבית עורכי הסרטים העובדים בה עד שנות 2000.

בשנת 1976 הצטרף ליגאל לוסין להפקת הסדרה התיעודית המונומנטלית של הערוץ הראשון "עמוד האש" והיה למפיק הראשי של הסדרה. 

עד לפרישתו מרשות השידור בשנת 2002 ערך והפיק תוכניות רבות. ביניהן "הטברנה", "מודל 96", "קליק פלוס", "30 שנה למלחמת ששת הימים" ו"40 שנה למבצע קדש".

שימש צלם ראשי של כמה סרטי קולנוע עלילתיים באורך מלא כגון "הסיקריקין", "ג'וקר", קשר הדבש, "אדמה חמה", "זוג נשוי", "גולם במעגל" וכן של דרמת הטלוויזיה "קובי ומלי".

היה בין המורים הראשונים של בית הספר לקולנוע ע"ש סם שפיגל בירושלים שם לימד צילום קולנוע וטלוויזיה. משנת 2003 משמש מורה לצילום קולנוע וטלוויזיה וראש מסלול תקשורת דיגיטלית במכללה האקדמית "ספיר".

בתו היא הזמרת תמר אייזנמן.

קישורים חיצוניים
----------------

* יעקב אייזנמן, במסד הנתונים הקולנועיים IMDb (באנגלית)
* יעקב אייזנמן, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007404476105171
* ISNI: 0000 0004 0247 9625
* LCCN: n2021033967
* VIAF: 298011727
* WorldCat: lccn-n2021033967

 |
פירוש נוסף ערך זה עוסק בתאונת דרכים קשה ב-2022 בה נהרגו 9 בני אדם. אם התכוונתם לתאונת דרכים קשה סמוך לצומת פצאל בה נהרגו 6 בני אדם ב-4 בנובמבר 2018, ראו תאונת הדרכים בצומת פצאל 2018.

**תאונת הדרכים בצומת פצאל** היא תאונת דרכים שהתרחשה ב-6 בינואר 2022, ובה מכונית שהסיעה עובדים בחזרה לביתם סטתה מהנתיב והתנגשה במשאית. בתאונה נהרגו תשעה אנשים ושניים אחרים נפצעו באורח אנוש.

התאונה אירעה בכביש 90 בבקעת הירדן, סמוך לצומת פצאל, שבה כביש 90 מתחבר עם כביש 505. מכונית מסחרית שהסיעה פועלים סטתה ממסלולה והתנגשה חזיתית במשאית שנסעה בנתיב הנגדי. המכונית הייתה עם תפוסת יתר של נוסעים. שמונה מנוסעי המכונית נהרגו. ההרוגים הם נערים פלסטינים בני 14–17 שהועסקו בחקלאות ביישובי האזור, כולם מהעיירה עקרבה שבנפת שכם. שניים מהפצועים בתאונה פונו במסוק של מגן דוד אדום לבית החולים הדסה עין כרם. פצוע נוסף פונה במסוק של צה"ל לבית החולים שיבא.

תגובות
------

נשיא הרשות הפלסטינית, מחמוד עבאס, הכריז על יום אבל לאומי והורדת דגלים לחצי התורן.

שר הביטחון, בני גנץ פרסם בטוויטר תנחומים בעברית ובערבית.

ב-7 בינואר 2022, יום לאחר התאונה, פלסטינים רבים התכנסו בתוך עקרבה, עיירה פלסטינית בשומרון, להלווייתם של תשעת ההרוגים מהתאונה.

קישורים חיצוניים
----------------

* אלישע בן קימון, עינב חלבי, אליאור לוי, שמונה הרוגים בתאונת דרכים בין משאית לרכב בבקעת הירדן, באתר ynet, 6 בינואר 2022
* שלומי הלר‏, תאונת דרכים קטלנית בבקעת הירדן: 8 הרוגים, כמה פצועים קשה, באתר וואלה!‏, 6 בינואר 2022

הערות שוליים
------------

1. ↑  אליאור לוי, יואב זיתון, יום אבל ברשות הפלסטינית: 8 הרוגי התאונה - נערים שעבדו בחקלאות בבקעת הירדן, באתר ynet, 7 בינואר 2022
2. ↑  ציוץ של בני גנץ בטוויטר, 6 בינואר 2022
3. ↑  عرب ٤٨, عقربا: تشييع حاشد لضحايا حادث السير الثمانية, موقع عرب 48, ‏2022-01-07 (בערבית)
בית ליטוינסקי ברחוב אחד העם
**יעקב אלחנן ליטוינסקי** (אודסה, 1852 - תל אביב, 12 באוקטובר 1915) היה סוחר ופעיל ציוני, אח במסדר "הבונים החופשיים", וממייסדי תל אביב.

תולדות חייו
-----------

ליטוינסקי נולד בעיר אודסה שבאוקראינה (אז באימפריה הרוסית) בשנת 1852 לאביו משה הלוי. למד הן חינוך יהודי מסורתי והן חינוך כללי. כשבגר התחתן והיה מראשוני המצטרפים לאגודת חובבי ציון בעירו. בשנת 1880 התאלמן, חיסל את עסקיו ועלה לארץ ישראל.

עם עלייתו השתקע ביפו ונשא לאשה את בלינדה (שרה בילה) פינקלשטיין (בתו של יו"ר הקהילה היהודית בבורדו, אריה לייב פינקלשטיין). ניסה להקים טחנת קמח בעזה, אך נכשל, חזר ליפו, והקים בית חרושת לסבון. ב-1886 רכש קרקע בראשון לציון אך לא הצליח כחקלאי וחזר ליפו. הוא השתלב בעסקי העץ של הביל"ויי יעקב הרצנשטיין וייצר חביות עבור תעשיית היין שהחלה לשגשג במושבות הברון. כן רכש אדמות בשרון עליהם הוקמו לימים הקיבוצים געש ושפיים.

בשנת 1909 הצטרף לאגודת אחוזת בית לקראת ייסוד תל אביב, והיה למייסד המבוגר ביותר של העיר החדשה. בהגרלת המגרשים זכה במגרש ברחוב אחד העם 22 עליו בנה בית-מידות, מן הגדולים והמפוארים בתל אביב הקטנה. בביתו פעלה לשכת הבונים החופשיים "ברקאי" והבית שבנה עתיר סמלים של הבונים החופשיים.

ליטוינסקי נפטר בד' בחשוון תרע"ו, ונקבר בבית הקברות טרומפלדור.

האחים ליטוינסקי
---------------

בניו, מוריס (משה), אמיל (עמנואל) וריימונד עזבו את ארץ ישראל למצרים בעת גירוש יפו (1914), שם התוודעו לברון פליקס דה מנשה, בתיווכו עסקו במסחר ענף ואף היו ספקים לצבא הבריטי. עם חזרתם של מוריס ואמיל לארץ בתום מלחמת העולם הראשונה (ריימונד נסע לצרפת), רכשו אדמות בשרון ובתל אביב ובהן 1,700 דונם מאדמות הכפר סקיה עליהם הוקם מתחם תל ליטוינסקי (תל השומר), שם התכוונו להקים עיר על שם אביהם.

ריימונד, הצעיר שבבנים, חי כרווק בפריז ונפטר בשנת 1956. מוריס נפטר ב-1952 ואמיל נפטר בשנת 1962.

קישורים חיצוניים
----------------

* בלינדה ויעקב אלחנן ליטוינסקי באתר מייסדי תל אביב
* שרה בילה פינקלשטיין ויעקב אלחנן ליטוינסקי עדת ראשון לציון
* שלמה נקדימון, העיר האבודה של תל השומר, באתר ynet, 6 ביוני 2006
* מרדכי נאור, עמית לוינסון, **מי היו 66 מייסדי תל אביב?**, תל אביב בראשיתה : 1909-1934 : מקורות, סיכומים, פרשיות נבחרות וחומר עזר, יד יצחק בן-צבי 1984. באתר מט"ח

הערות שוליים
------------

1. ↑  יובל כספי ולילך-שירה גביש, האחים הערבים של מייסדי אחוזת בית, באתר הארץ, 25 במאי 2007
2. ↑  יובל כספי, לילך–שירה גביש ואלי אשד ,הבונים החופשיים: בונים עיר חופשית
**ג'ורדן מייקל "ג'ורדי" סמית** (באנגלית: **Jordan Michael "Jordy" Smith**, נולד ב-11 בפברואר 1988) הוא גולש גלים מקצועי מדרום אפריקה אשר מתחרה בסבב אליפות הגלישה העולמי. כיום (2017) מדורג במקום שלישי בעולם ובשיאו דורג במקום שני בעולם (2010 ו-2016). ב-2006 זכה באליפות העולם לנוער.

ביוגרפיה
--------

ג'ורדי סמית' נולד בדרבן (דרום אפריקה) להורים ממוצא בריטי. הוא גדל באחת השכונות היותר קשות של העיר, אשר נחשבת ליעד גלישה מוביל ברחבי העולם כבר יותר מחמישים שנים, ומהמקומות הראשונים לארח את סבב אליפות הגלישה העולמי. סמית' החל לגלוש כבר מגיל שלוש והעיד כי ניצל כל רגע פנוי מהלימודים לטובת הגלישה. בגיל 18 עבר להתגורר בסן קלמנטה, קליפורניה מתוך שאיפה להתמקצע ולהפוך לאחד הגולשים הטובים בעולם.

בשנת 2014, התחתן ג'ורדי עם לינדל ג'רוויס (אנ'), דוגמנית ומגישת טלוויזיה דרום אפריקאית.

קריירה מקצועית
--------------

ב-2006 זכה באליפות העולם לנוער.

בשנת 2007 זכה סמית' בסבב המוקדמות העולמי - סבב הגלישה לדרג ב' אשר המנצח בו עולה לסבב העולמי WCT (אנ') .

החל משנת 2008, משתתף בסבב אליפות הגלישה העולמי אשר מתקיים ברחבי העולם לאורך כל השנה.

את הישג השיא שלו, מקום שני, קבע כבר פעמיים, בשנת 2010 אחרי קלי סלייטר מארצות הברית ובשנת 2016 אחרי ג'ון ג'ון פלורנס מהאוואי.

בשנת 2015 חווה ג'ורדי פציעה קשה בברכו אשר השביתה למשך מרבית השנה ומנעה ממנו לקחת חלק פעיל בתחרות.

בשנת 2017 סיים במקום השלישי בעולם.

סך הזכיות של ג'ורדי בפרסים מתחרויות גלישה בלבד עומד כיום על 1.9 מיליון דולר, לא כולל הסכמי חסות ופרסומות.

החל מתחילת דרכו המקצועית נתמך על ידי מספר ספונסרים ובראשם חברת הגלישה האמריקאית O'NEILL.

סמית' השתתף במספר הפקות של סרטי גלישה בכיכובו, בינם הסרטים Just Now, Now Now.

התחרויות מהסבב העולמי בהם זכה
-----------------------------

| שנה | תחרות | מיקום |
| --- | --- | --- |
| 2010 | jefferys bay | דרום אפריקה |
| 2011 | jefferys bay | דרום אפריקה |
| 2013 | rio de janeiro | ברזיל |
| 2014 | trestles | ארצות הברית |
| 2016 | trestles | ארצות הברית |
| 2017 | bells beach | אוסטרליה |

קישורים חיצוניים
----------------

* אתר האינטרנט הרשמי של ג'ורדי סמית'
* just now
* Full Movie: Now Now - Jordy Smith, סרטון באתר יוטיוב

הערות שוליים
------------

1. 1 2  wsl profile
2. ↑  jordy smith interview

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ג'ורדי סמית'"**.
פירוש נוסף ערך זה עוסק בהר בארץ אלכסנדר שבאנטארקטיקה. אם התכוונתם למשמעות אחרת, ראו הר הולט.

**הר הולט** (באנגלית: **Mount Holt**) הוא הר נישא באי אלכסנדר שבאנטארקטיקה.

גובהו של ההר 750 מטרים מעל פני הים.

ההר ממוקם בסמוך לשפך קרחון פלסטרינה אל מפרץ לאזארב.

ההר ממוקם 9.2 קילומטרים מדרום - מזרח לרכס פיאנטס; 19.2 קילומטרים דרומית - דרומית-מערבית להר פונטידה, ו-7.4 קילומטרים צפונית-מערבית לפסגת גאלריוס.

היסטוריה
--------

### גילוי ומיפוי ההר

ההר צולם מהאוויר על ידי משלחת החקר האנטארקטית רון, בין השנים 1947–1948.

ההר מופה על בסיס תצלומים אלה על ידי דרק סירל מסקר שטחי חסות איי פוקלנד בשנת 1960.

### מקור השם

שמו של ההר ניתן לו על ידי הוועדה המייעצת לשמות אנטארקטיים.

ההר נקרא על שמו של פרד ס. הולט, מצי ארצות הברית, מפקד טייסת VXE-6 במהלך מבצע הקפאה עמוקה בשנת 1976, ומפקד טייסת LC-130 בשנת 1975.

קישורים חיצוניים
----------------

* הר הולט באתר הסקר הגאולוגי של ארצות הברית
* הר הולט באתר הגאזט האנטארקטי המשווה SCAR של ממשלת אוסטרליה

הערות שוליים
------------

1. 1 2 3 4 5 6 7  מידע גאוגרפי והיסטורי
**ורנר קולמאייר** (בגרמנית: **Werner Kohlmeyer**;‏ 19 באפריל 1924 בקייזרסלאוטרן, רפובליקת ויימאר – 26 במרץ 1974 במיינץ-מומבאץ', מערב גרמניה) היה כדורגלן גרמני, ששיחק בעמדת המגן השמאלי. הוא שיחק את רוב הקריירה שלו בקבוצת פ.צ. קייזרסלאוטרן וזכה עם גרמניה המערבית במונדיאל 1954.

ביוגרפיה
--------

קולמאייר נולד ב-19 באפריל 1924 בקייזרסלאוטרן שבגרמניה. הוא היה חלק מגרמניה המערבית שזכתה במונדיאל 1954. בסך הכל שיחק 22 משחקים עבורה. בגמר מונדיאל 1954 עצר קולמאייר בעיטה מקו השער שבעט זולטן צ'יבור, וגרמניה המערבית ניצחה 2–3 בסיום. בקריירת המועדונים שיחק בקבוצת פ.צ. קייזרסלאוטרן בין השנים 1941–1957. בקריירה שלו שיחק בעמדת המגן השמאלי.

עם פ.צ. קייזרסלאוטרן קולמאייר זכה באליפות גרמניה בשנים 1951 ו-1953. באחד ממשחקיו האחרונים עבור גרמניה המערבית, קולמאייר התמודד עם סטנלי מתיוס בוומבלי ב-1 בדצמבר 1954, במשחק ידידות בינלאומי בין אנגליה למערב גרמניה. בעוד שלא היה יכול היה לעצור את מתיוס, קולמאייר היה גאה בכך שהוא מעולם לא איבד את קור רוחו בכך שלא ביצע אפילו עבירה אחת עליו. גישה זו של הגינות העריך מאמן גרמניה, זפ הרברגר, כמו גם את הביטחון והאמינות ההגנתית של קולמאייר.

קולמאייר נשאר בפ.צ. קייזרסלאוטרן עד שנת 1957. לאחר פרישתו סבל מניתוק משלושת ילדיו עקב גירושין וכן מאלכוהוליזם ועוני. הוא חי ברווחה זמן מה, לפני שלקח עבודה כשוער עבור מו"ל בעיתון במיינץ. לבסוף נפטר קולמאייר ב-26 במרץ 1974 בגיל 49.

קישורים חיצוניים
----------------

ויקישיתוף מדיה וקבצים בנושא **ורנר קולמאייר** בוויקישיתוף

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

| **נבחרת מערב גרמניה – מונדיאל 1954 (אלופת העולם)** |
| --- |
| 1 טורק • 
2 לאבנד • 
3 קולמאייר • 
4 באואר • 
5 ארהרדט • 
6 אקל • 
7 פוסיפאל • 
8 מאי • 
9 מבוס • 
10 ליבריך • 
11 מצנר • 
12 ראן •
13 מורלוק • 
14 קלודט •
15 א.ואלטר •
16 פ.ואלטר •
17 הרמן •
18 ביזניגר •
19 פפאף •
20 שפר •
21 קובש •
22 קוויאטקובסקי •
מאמן: הרברגר | מערב גרמניהמערב גרמניה |

|  |  |
| --- | --- |
| בקרת זהויות עריכת הנתון בוויקינתונים | 
* GND: 1079507736
* VIAF: 83144928703754440683
* WorldCat: viaf-83144928703754440683

 |